stanford-oval/wikipedia huggingface dataset:
Maaria Roth

Maaria Roth (s. 13. kesäkuuta 1997) on suomalainen jalkapalloilija, pelipaikaltaan puolustaja. Hän on edustanut Liigassa Tampereen Ilvestä kausina 2015–2017 ja Helsingin Jalkapalloklubia kausina 2018–2021. Hän on pelannut 148 liigaottelua ja tehnyt niissä yhdeksän maalia.
Roth on pelannut jalkapalloa Suomen nuorisomaajoukkueissa.
Roth on pelannut futsalia liigassa FC Nokian joukkueessa kausina 2015–2017 ja kaudella 2021–2022.
Armi Teva

| Armi Teva> Henkilötiedot |
| --- | --- |
Syntynyt: 1992 (ikä 31–32) Tampere
Ammatti:  kuvittaja, keraamikko
Aiheesta muualla
Kotisivut
Armi Teva (s. 1992 Tampere) on suomalainen keraamikko, lasitaiteilija ja kuvittaja.
Tevan töissä on leikkisä tyyli sekä rentoa piirtämisen ja maalaamisen jälkeä. Tevan maalatut kasvoaiheiset reliefit ovat saaneet huomiota 2020-luvun alussa. Iloiset kasvoreliefit löytävät ostajansa nopeasti kun uusi erä valmistuu. Niiden konsepti syntyi sattumalta Taideteollisen korkeakoulun opintojen aikana, kun Teva antoi itselleen luvan tehdä mitä sattuu huvittamaan vartin pituisten taukojen aikana.
Vuonna 2019 valmistunut Teva on opiskellut keramiikkaa ja visuaalista suunnittelua Aalto-yliopistossa.
Hän suunnitteli Arabian täyttäessä 150 vuotta vuonna 2023 Puutarhurit-kuosin, jota käytetään astioissa ja kukkaruukuissa. Juhlavuoden kunniaksi Teva etsi virikkeitä Arabian historiasta ja suosikkisuunnittelijoiltaan, kuten Birger Kaipiainen, Esteri Tomula ja Raija Uosikkinen. Kuvion suunnittelu aloitettiin vuonna 2021. Puutarhurit-kuosi osallistuu myös Roosa Nauha -keräykseen.
Julkiset teokset

Hakaniemen helmet, Hakaniemen aseman maalaukset
Linnuntie ratikka-asema Otaranta, Espoo
Seinämaalauksia, Kivimiehen päiväkoti ja koulu, Espoo 2018
Kotona, graafinen betoni YIT:n asuinrakennukset, Arabianranta, Helsinki 2021
Aiheesta muualla

Armi Tevan wix-verkkosivut
Armi Tevan wordpress-sivut
Armi Teva instagramissa
BD +20°307

BD +20°307 on kaksoistähti, jolla on ympärillään kuumaa pölyä erityisen paljon. Tutkijat pitävät tätä tähteä samantapaisena kuin mitä Aurinko oli syntyessään 4,5 miljardia vuotta sitten. Vastaavia kuuman pölykiekon tähtiä ovat muun muassa Eta Corvi.
BD +20°307 sijaitsee noin 390 valovuoden päässä Otavan tähdistössä. Se koostuu kahdesta F-spektriluokan tähdestä, jotka ovat hieman massiivisempia, kuumempia ja kirkkaampia kuin Aurinko. Nämä kaksi tähteä kiertävät tiiviisti toisiaan vain 3,4 päivän kiertoajalla.
Aiheesta muualla

Rayl, A.J.S. (2005). Extrasolar Planets: Could Dusty Star Be Harboring a Young Earth in the Making? Retrieved July 21, 2005.
BD +20° 307
UCLA Newsroom >  Research > News Releases > Worlds in collision Retrieved September 27, 2008.
| --- | --- |
Tähdet:  α Ari, β Ari, 41 Ari, γ1 Ari, δ Ari, 39 Ari, ε Ari, ε Ari, 35 Ari, λ Ari, γ2 Ari, ζ Ari, 14 Ari, κ Ari, ι Ari, 63 Ari, 38 Ari, η Ari, π Ari, τ Ari, 33 Ari, ν Ari, 52 Ari A, ξ Ari, 64 Ari, σ Ari, 62 Ari, 21 Ari, θ Ari, ρ Ari, 10 Ari, 31 Ari, 15 Ari, 19 Ari, μ Ari, 55 Ari, 7 Ari, 45 Ari, ο Ari, 56 Ari, 20 Ari, 47 Ari, 1 Ari, 40 Ari, 4 Ari, 1 Ari, 49 Ari, 59 Ari, 54 Cet, 29 Ari, 11 Ari, 16 Ari, 66 Ari, 65 Ari, 53 Ari, 26 Ari, 60 Ari, 27 Ari, 54 Ari, 85 Cet, 36 Ari, HD 20367, 30 Ari A, 51 Ari, 52 Ari B, ρ1 Ari, 30 Ari B, HD 12661, HD 14810, BD +20°307, TZ Arietis, Teegardenin tähti
Eksoplaneetat:  HD 20367 b, HD 12661 b, HD 12661 c
Austevollin kirkko

| Austevollin kirkko Austevoll kyrkje |
| --- | --- |
 Kirkko vuonna 2020.
Sijainti:  Austevoll, Norja
Kirkkokunta:  Norjan kirkko
Hiippakunta:  Bjørgvinin hiippakunta
Rakentamisvuosi:  1890
Suunnittelija:  Hans H. Jess
Materiaali:  puu
Istumapaikkoja:  400
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Austevollin kirkko (norj. Austevoll kyrkje) on Austevollin kunnassa Vestlandin läänissä Norjassa sijaitseva puinen pitkäkirkko vuodelta 1890.
Kuvia

Kirkkosali
Aiheesta muualla

Kuvia tai muita tiedostoja aiheesta Austevollin kirkko Wikimedia Commonsissa
BEP-periaate

BEP-periaate (lyh. sanoista Best Environmental Practice) on ympäristöoikeudellinen vaatimus käyttää ympäristön kannalta parasta käytäntöä. Kansainvälisesti tunnustettu periaate liittyy teknologian valitsemiseen teollisuudessa. Monissa valtioissa periaatteesta on säädetty laissa, esimerkiksi Suomen ympäristönsuojelulain 20 § (527/2014).
BEP-periaatteen mukaan esim. työmenetelmien ja raaka-aineitten valinnassa on huomioitava tarkoituksenmukaisuus ja kustannustehokkuus ympäristön pilaantumisen ehkäisemiseksi. Periaate koskee erityisesti hajapäästöjä aiheuttavien toimintojen sääntelyä. Huomioon otetaan valittujen toimien yhdistelmä.
Aiheesta muualla

Ospar-kokous 1992 pdf s. 29. (Arkistoitu – Internet Archive)
Līna Mūze-Sirmā

Līna Mūze
Līna Mūze-Sirmā (o.s. Mūze, s. 4. joulukuuta 1992 Smiltene) on latvialainen keihäänheittäjä. Hän on voittanut alle 23-vuotiaiden Euroopan-mestaruuden ja on sijoittunut aikuisten MM-kilpailuissa parhaimmillaan kuudenneksi.
Vuonna 2009 Mūze-Sirmā sijoittui kuudenneksi alle 18-vuotiaiden MM-kilpailuissa Bressanonessa. Seuraavana vuonna hän saavutti hopeaa alle 20-vuotiaiden MM-kilpailuissa Monctonissa heitettyään 56,64 metriä. Hän hävisi kultaa voittaneelle Sanni Utriaiselle viisi senttimetriä. Alle 20-vuotiaiden EM-kilpailuissa 2011 hän saavutti hopeaa. Helsingin EM-kilpailuissa 2012 Mūze-Sirmā sijoittui kymmenenneksi tuloksella 55,60. Lontoon olympialaisissa 2012 hän karsiutui finaalista heitettyään 59,91.
Mūze-Sirmā voitti alle 23-vuotiaiden Euroopan-mestaruuden Tampereella 2013 tuloksella 58,61. Moskovan MM-kilpailuissa 2013 hän jäi karsintaan heitettyään 60,29. Hän karsiutui loppukilpailusta myös Zürichin EM-kilpailuissa 2014. Hän sai hopeaa Gwangjun universiadeissa 2015 tuloksella 60,26.
Mūze-Sirmā osallistui EM-kisoihin Amsterdamissa 2016, mutta jäi ilman tulosta karsinnassa loukattuaan polvensa pahoin ensimmäisessä heitossaan. Hän karsiutui loppukilpailusta myös Berliinin EM-kilpailuissa 2018, Dohan MM-kilpailuissa 2019 ja vuodelle 2021 siirretyissä Tokion olympialaisissa. Hän sijoittui kuudenneksi Eugenen MM-kilpailuissa 2022 tuloksella 61,26 ja seitsemänneksi saman kesän Münchenin EM-kilpailuissa tuloksella 58,11. Budapestin MM-kilpailuissa 2023 hän oli yhdeksäs.
Mūze-Sirmān ennätys on vuonna 2019 heitetty 64,87 metriä.
Mūze-Sirmā on naimisissa keihäänheittäjä Zigismunds Sirmaisin kanssa. Heitä molempia on valmentanut Kimmo Kinnunen yhteistyössä Jānis Lūsisin kanssa.
Lăutar

|  Lăutar> Kappaleen tiedot |
| --- | --- |
Esittäjä(t):  Pasha Parfeny
Kesto:  3.00
Tyylilaji:  pop
Julkaistu:  2012
Säveltäjä(t):  Pavel Parfeni, Alex Brașoveanu
Sanoittaja(t):  Pavel Parfeni
Euroviisutiedot
Vuosi:  2012
Maa:  Moldova
Kieli:  englanti
Sijoitus:  11.
Pisteet:  81
Sijoitus semifinaalissa:  5.
Pisteet semifinaalissa:  100
Sanat:  sanoitus
Video:  videolinkki
Lăutar on moldovalaisen laulaja-lauluntekijän Pasha Parfenyn kappale, jolla hän edusti Moldovaa vuoden 2012 Eurovision laulukilpailussa Bakussa. Kappaleen ovat säveltäneet itse Parfeny ja Alex Brașoveanu ja sanoittanut Parfeny.
Parfeny sijoittui ensimmäisessä semifinaalissa viidenneksi ja pääsi näin ollen mukaan finaaliin, jossa hänen sijoituksensa oli 11. 81 pisteellä. Kappale sai täydet 12 pistettä Romanialta.
Kappale lauletaan englannin kielellä, mutta sen nimi on romaniaa ja tarkoittaa pelimannia.
Luettelo Sommen kunnista

Tämä on luettelo Sommen departementin kunnista Ranskassa. Departementissa on 783 kuntaa.
(CAA) Amiens Métropolen communauté d'agglomération, luotu vuonna 2000.
Ark: Survival Evolved

| Ark: Survival Evolved |
| --- | --- |

Kehittäjä:  Studio Wildcard ja Virtual Basement LLC
Julkaisija:  Studio Wildcard
Jakelija:  Humble Store, Steam, Epic Games Store, Nintendo eShop, Google Stadia, Google Play, App Store, Microsoft Store ja PlayStation Store
Säveltäjä:  Gareth Coker
Pelimoottori:  Unreal Engine 4
Julkaistu:  2017
Lajityyppi:  toimintaseikkailupeli, selviytymispeli ja tieteisfantasiapeli (d)
Pelimuoto:  moninpeli, yksinpeli ja yhteistyömoodi
Ikäluokitus:  ESRB: Teini-ikäisille  USK 18 
Alusta:  Linux, macOS, Nintendo Switch, PlayStation 4, Windows, Xbox One
Jakelumuoto:  Digitaalinen jakelu ja digitaalinen lataus
Lisää peliartikkeleitaVideopelien teemasivulla
Ark: Survival Evolved (tyyliteltynä ARK) on Studio Wildcardin kehittämä ja julkaisema selviytymispeli. Peli on julkaistu ennakkojulkaisuna vuonna 2015 Linux, macOS ja Windows -alustoille ja PlayStation 4 ja Xbox One -alustoille vuonna 2017 virallisen julkaisun yhteydessä. Peli on julkaistu myöhemmin myös Nintendo Switch -alustalle.
Pelaaminen

Pelissä on selviytymispelien lajityypin mukaisesti resurssien kerääminen ja rakentelu avoimessa pelimaailmassa.
Vastaanotto

Pelin Xbox One -versio on saanut V2.fi:n arvostelussa arvosanaksi 3/5 tähteä.
Peli on saanut Pelaaja -lehden arvostelussa arvosanaksi 4/10.
Peli on saanut GameSpotin arvostelussa arvosanaksi 6/10.
Myynti

Pelillä on kerännyt 9 miljoonaa pelaajaa eri alustoilla yhteensä. Peli myi miljoona kappaletta ensimmäisenä kuukautena Steam-palvelussa.
Aiheesta muualla

Ark: Survival Evolved MobyGamesissa (englanniksi)
Makrofilia

Makrofilia tarkoittaa hyvin voimakasta, joskus seksuaalista, kiinnostusta isokokoisiin, pitkiin ihmisiin. Useimmiten makrofiilit joutuvat tyytymään omaan mielikuvitukseensa tai pornografiseen materiaaliin, koska tarpeeksi pitkiä ihmisiä on vaikea löytää tai heitä ei ole olemassa. Makrofiilit voivat unelmoida jopa jättiläisistä.
Makrofilia ei ole täysin mikrofilian vastakohta, mutta niitä voidaan kutsua silti vastakohdiksi.
Lęborkin piirikunta

Lęborkin piirikunta (puol. powiat lęborski) on yksi Pommerin voivodikunnan piirikunnista. Piirikunnan arvioitu väkiluku oli vuoden 2019 lopussa 66 115. Siihen kuuluvat kolme kuntaa ovat Cewice, Nowa Wieś Lęborska ja Wicko.
Piirikunnan väestöpyramidi 2014.
Vuoden 2019 lopussa Lęborkin piirikunnan asukkaista 50,8 prosenttia oli naispuolisia ja 49,2 prosenttia miespuolisia. Alle 18-vuotiaat muodostivat 19,6 prosenttia piirikunnan väestöstä, työikäiset 60,5 prosenttia ja eläkeikäiset 19,9 prosenttia väestön keski-iän ollessa 40,4 vuotta. Vuonna 2019 piirikunnassa syntyi 668 lasta. Vuoden 2011 väestönlaskennassa 3,1 prosenttia asukkaista puhui kašubin kieltä. Lęborkin piirikunnan väkiluvun ennakoidaan pienenevän 58 812 asukkaaseen vuoteen 2050 mennessä.
Ansion Sementtivalimo

| Ansion Sementtivalimo Oy  |
| --- | --- |

Yritysmuoto:  osakeyhtiö
Perustettu:  1949
Toimitusjohtaja:  Ari-Pekka Ansio 
Puheenjohtaja:  Kari Ansio 
Kotipaikka:  Paimio 
Toimiala:  rakennusteollisuus
Liikevaihto:  21,2 milj. euroa (2019)
Henkilöstö:  65 (2016)
Kotisivu:  asv.fi
Huomioitavaa:  Aikaisemmat nimet: Ansion Sementtivalimo Ky (20.12.1989 – 12.02.1991) Ansion Betoni ja Elementti Ky (14.08.1986 – 19.12.1989) 
Infobox OKVirheellinen NIMI-arvo: 
Ansion Sementtivalimo Oy (ASV) on paimiolainen betonielementtien tuotantoon erikoistunut perheyritys. ASV:n tuotteita käytetään muun muassa kerrostalojen uudis- ja saneerausrakentamisessa, julkisivuissa, väestösuojissa sekä muissa rakennuskohteissa. Ansion Sementtivalimo kuuluu Suomen 15 suurimman elementti- ja valmisbetonin tuottajan joukkoon. ASV myös työllistää tuotantolaitoksillaan vajaat 70 henkeä Paimiossa Varsinais-Suomessa.
Historia

Ansion Sementtivalimo Oy:n perusti Alpo Ansio Paimiossa vuonna 1949. Aluksi tuotevalikoima koostui betonitiilistä ja kunnallisteknisistä tuotteista kuten viemäriputkista ja –kaivoista. ASV muutti vuonna 1952 nykyiselle paikalleen. Vuonna 1972 ASV rakennutti betoniaseman, josta myytiin valmisbetonia myös ulkopuolisille. Samana vuonna valmistui myös ensimmäinen nykyisistä halleista. Kolme vuotta myöhemmin, 1975, valimo alkoi tuottaa seinälevyelementtejä, jotka ovat yhä yksi Ansion perustuotteista.
Alpo Ansio menehtyi vuonna 1984, jolloin yrityksen vetovastuu siirtyi hänen pojilleen, Kari Ansiolle, Ari-Pekka Ansiolle ja Hannu Ansiolle. Nykyään Ansion Sementtivalimon omistavat yhdessä Kari ja Ari-Pekka Ansio. Hannu Ansio jättäytyi pois sen toiminnasta vuonna 1988.
1985 Ansion Sementtivalimo laajensi voimakkaasti sekä tiloja että tuotantoa. Betonitiilten tuotanto oli lopetettu jo 1960-luvulla, ja laajennuksen aikoihin myös viemärituotteet jäivät pois valikoimasta. Jatkossa ASV alkoi keskittyä valmiselementteihin, kuten pientalo- ja seinäelementit.
Seuraava suurempi lisäys Ansion Sementtivalimon tuotevalikoimaan tuli 1999, kun yhtiö aloitti jännitebetonituotteiden ja väestösuojien valmistuksen. Jännitebetonituotteita ovat esimerkiksi ontelolaatat ja erilaiset palkit.
Ansion Sementtivalimosta tuli 1999 ensimmäinen paimiolainen yritys, joka on saanut Varsinais-Suomen yrittäjien myöntämän maakunnallisen yrittäjäpalkinnon. Vuonna 1999 yritys osti myös NCC:n tytäryhtiö Seinälevy Oy:n osakekannan.
Ansion Sementtivalimo nykyään

Nykyään Ansion Sementtivalimo työllistää noin 70 henkeä. Yhtiön tuotteille on myönnetty CE-merkintä. ASV:lla on erityisosaamista betonin valmistuksessa sekä julkisivuelementtien, pientaloelementtien, väestönsuojien, jännebetonipalkkien ja ontelo- ja kuorilaattojen tuotannossa. ASV on SFS-sertifioitu A-luokan julkisivuvalmistaja, minkä lisäksi kaikki sen tuotteet ovat Inspectan sertifioimia.
Sementtivalimon kasvu on aiheuttanut välillä myös ongelmia. Tuotannosta syntyy runsaasti esimerkiksi muottijätettä ja muuta polttokelpoista materiaalia, jonka hävittäminen on hankalaa. Valimo on vuoden 2010 lopulla aloittanut uuden hakelämpölaitoksen rakentamisen alueelle. Laitoksessa poltetaan jatkossa betonituotannosta syntyvää jätettä sekä muuta haketta. 2011 valmistuva laitos on KHA:n valmistama Kyrö-lämpökeskus ja teholtaan noin 800 kW. Sen avulla saadaan laskelmien mukaan korvattua 100 000 litraa polttoöljyä vuodessa. Lämpölaitos tuottaa valimolle myös betoninvalmistuksessa tarvittavan lämpimän käyttöveden.
ASV:n betonituotteet

Julkisivuelementeistä rakennetaan talojen julkisivu. Elementit voivat olla kantavia tai ei-kantavia.
Ontelolaatat ovat valmiiksi valettuja betonilaattoja rakennusten välipohjien ja kattojen rakentamiseksi.
Pilareita ja palkkeja käytetään tukemaan ja kiinnittämään rakennuksen eri osia, esim. parvekepilarit.
Väestösuojat toimitetaan nykyään asennusvalmiina, eli niissä on vaadittava kriisiajan varustus paikoilleenasennettuna.
Pientalo- ja maatalouselementit nopeuttavat rakennusten rungon pysytytystä.
Valmisbetonista voi valaa haluttuja rakenteita suoraan rakennuksella.
Aiheesta muualla

Tietoa betonista
Makrokieli (ISO 639)

Makrokielet ovat kielitunnusstandardi ISO 639-3:ssa kieliä, jotka ovat jaettavissa useiksi erillisiksi, toisiinsa läheisesti liittyviksi kieliksi. Makrokieli on poikkeustapauksissa käytetty ylätason käsite ja makrokielen alle kuuluu aina kaksi tai useampia kieliä, joilla on omat kielitunnuksensa.
Makrokieli eroaa kieliryhmästä siten, että samaan makrokieleen kuuluvien kielten puhujilla on jossakin kontekstissa yhteinäinen kieli-identiteetti. Esimerkiksi arabian lukuisat puhekielivariantit (egyptinarabia, libyanarabia, algerianarabia ynnä muut) luetaan ISO 639-3:ssä omiksi kielikseen, ja pelkkä ”arabia” määritellään kaikki variantit kattavana makrokielenä. Samoin kiinan kieli on makrokieli, joka pitää sisällään muun muassa mandariinikiinan, kantoninkiinan ja wu-kiinan.
Auger’n elektroni

Auger’n elektronin syntymekanismi.
Auger’n elektroni esiintyy esimerkiksi radioaktiivisen hajoamisen yhteydessä. Kun elektroni emittoituu atomin matalan energiatason elektronikuorelta, jättää se vapaan paikan, joka voi täyttyä korkeamman energiatason elektronilla. Elektronin siirtyessä alemmalle energiatasolle vapautuu energiaa. Toisinaan tämä vapautunut energia aiheuttaa karakteristisen röntgensäteilyn fotonin emittoitumisen atomista. Toisinaan energia siirtyy toiseen elektroniin, joka puolestaan poistuu atomista. Tätä poistunutta elektronia kutsutaan Auger’n elektroniksi ja poistumista Auger’n emissioprosessiksi.
Auger’n elektronin liike-energia voidaan ilmaista muodossa
missä
Esisin lähinnä ydintä oleva elektronikuoren sidosenergia
ES1 ja ES2 ulommat elektronikuorten sidosenergiat
Nämä energiatasot riippuvat atomin tyypistä sekä kemiallisesta ympäristöstä, jossa atomi on.
Käytännön sovellus

Auger’n elektronispektroskopia stimuloi Auger’n elektronien emissiota pommittamalla näytettä röntgensäteillä tai suurenergiaisilla elektroneilla. Näin aikaansaatua Auger’n elektronien intensiteettiä mitataan ko. elektronien energian funktiona. Tuloksena saadusta spektristä voidaan määrittää säteilevä atomityyppi ja joitakin tietoja atomien kemiallisesta ympäristöstä.
Historia

Auger’n emissioprosessin keksi itävaltalainen fyysikko Lise Meitner 1920-luvulla. Myöhemmin ranskalainen fyysikko Pierre Victor Auger teki saman keksinnön. Auger raportoi keksinnöstä Radium-lehdessä vuonna 1925, joten hän sai kunnian antaa nimensä prosessille.
Auglaizen piirikunta

Auglaizen piirikunta on piirikunta Ohiossa, Yhdysvalloissa, joka on nimetty Auglaize-joen mukaan. Sen suurin kaupunki on Wapakoneta.
Maantiede

Auglaizen naapuripiirikuntia ovat Allen pohjoisessa, Hardin idässä, Logan kaakossa, Shelby etelässä, Darke lounaassa, Mercer lännessä ja Van Wert luoteiskulmassa.
Väestö

Piirikunnassa oli vuoden 2010 väestönlaskennassa 45 949 ihmistä. Etniset ryhmät jakautuvat valkoisiin, joita on 97,9%, mustiin (0,5%), alkuperäisamerikkalaisiin (0,2%) ja aasialaisiin (0,4%).
Kotitalouden mediaanitulo on 52 838 ja köyhyysrajan alapuolella oli 7,2% väestöstä vuosina 2007–2011.
Auglaize County Courthouse, Auglaizen piirikunta
Maj Sjöwall

| Maj Sjöwall |
| --- | --- |
 Maj Sjöwall vuonna 2009.
Henkilötiedot
Syntynyt: 25. syyskuuta 1935 Tukholma, Ruotsi
Kuollut: 29. huhtikuuta 2020 (84 vuotta) Landskrona
Kansalaisuus:  Ruotsi
Ammatti:  toimittaja, graafinen suunnittelija, kääntäjä
Puoliso:  Per Wahlöö
Kirjailija
Äidinkieli: ruotsi
Tuotannon kieli: ruotsi
Tyylilajit:  rikoskirjallisuus
Aiheesta muualla
Löydä lisää kirjailijoitaKirjallisuuden teemasivulta
Maj Sjöwall (25. syyskuuta 1935 Tukholma, Ruotsi – 29. huhtikuuta 2020 Landskrona) oli ruotsalainen kirjailija, joka yhdessä avomiehensä Per Wahlöön kanssa kirjoitti poliisiromaaneita nimellä Sjöwall ja Wahlöö.
Sjöwall opiskeli journalismia ja graafista suunnittelua. Hän työskenteli toimittajana ja ulkoasusuunnittelijana useissa lehdissä. Ennen kuin Sjöwall tutustui Per Wahlööhön, hän oli ollut kahdesti naimisissa ja hänellä oli tytär.
Sjöwall ja Wahlöö tutustuivat työskennellessään journalisteina samalle lehtikustantamolle. He saivat kaksi poikaa ja kirjoittivat dekkareitaan iltaisin lasten mentyä nukkumaan. Kirjojen tarkoitus oli paljastaa hyvinvointiyhteiskunnan nurjat puolet. He kirjoittivat yhdessä vuosina 1965–1975 yhteensä yhdeksän kirjaa, joiden päähenkilö oli Martin Beck. Heitä pidetään nordic noir -tyylilajin luojina. Miehensä kuoleman jälkeen vuonna 1975 hän työskenteli kääntäjänä kolmekymmentä vuotta.
Kirjoista on tullut kansainvälisiä menestysteoksia, ja niitä on myyty yli kymmenen miljoonaa kappaletta sekä sovitettu elokuviksi.
Sjöwallin perhe ilmoitti, että hän ei kuollut covid-19-tautiin.
Aiheesta muualla

Maj Sjöwallin muistokirjoitus Helsingin Sanomissa
Maaria Oikarinen

Maaria Batsheva Oikarinen (s. 1972 Kemi) on suomalainen taidemaalari ja kirjailija. Hän on tuonut esiin sairastamaansa kaksisuuntaista mielialahäiriötä. Arktinen Banaani julkaisi vuonna 2017 hänen omakohtaisiin kokemuksiinsa perustuvan romaanin Lucian silmät, jonka Helsingin Sanomat nosti esikoiskirjapalkintonsa ehdokkaaksi.
Kemissä syntynyt Oikarinen kävi Savonlinnan Taidelukion ja opiskeli sitten Helsingin yliopiston piirustuslaitoksella 1992–1994 ja Taidekoulu Maassa Helsingissä 1994–1998. Hän on opiskellut myös muun muassa heprean kieltä Suomessa ja Israelissa. Hän on pitänyt kymmenkunta yksityisnäyttelyä Suomessa ja osallistunut yhteisnäyttelyihin myös ulkomailla.
Aiheesta muualla

Kaksisuuntainen Maaria, Ylen Perjantai-dokkari vuodelta 2018. Video 10 min, Yle Areena.
Hekuma, Maaria Oikarisen blogi.
Maaria Kuukorento

Maaria Kuukorento (ent. Rantanen, s. 1968) on suomalainen näyttelijä, tutkija, tiedottaja, edunvalvonnan asiantuntija ja suunnittelija. Hän on toiminut taiteen ja kulttuurin organisaatioissa erilaisissa taidekenttää kehittävissä ja taiteilijoiden työskentelyolosuhteita parantavissa tehtävissä.
Maaria Kuukorento valmistui näyttelijäksi Teatterikorkeakoulusta vuonna 1993. Valmistumisensa jälkeen hän on työskennellyt näyttelijänä sekä Jyväskylän että Lahden kaupunginteattereissa, ja tehnyt lukuisia roolitöitä freelancetaiteilijana mm. televisiolle ja radiolle. Lisäksi hän on ohjannut ja kouluttanut sekä alan ammattilaisia että harrastajia. Lisäksi hän on ollut mukana perustamassa Ilmaisuverstas ry:tä ja tuottanut teatteria.
Maaria Kuukorento väitteli teatteritaiteen tohtoriksi vuonna 2006. Hänen väitöskirjansa Takki väärin päin ja sielu riekaleina käsittelee näyttelijän työstressin ja -uupumuksen kokemuksia.
Hän toimi mm. Teatterikeskus ry:n toiminnanjohtajana vuosina 2008-2019.
Filmografia

Kalliolle kukkulalle – Veera (1993)
Sutki – Kirsti (1993)
Johanneksen leipäpuu (1994)
Liian paksu perhoseksi – Helli (1998)
Saari – Irina (1998)
Rukajärven tie – Lotta (1999)
Pelon maantiede – Leenakaisa Sukunen (2000)
Korkeajännitystä - eli sähköä kotiinkuljetettuna – Anna-Kaariina Romppainen (2001)
Tappava säde – Anneli (2002)
Tummien vesien tulkit – Kenkäkaupan johtaja (2002)
Kaverille ei jätetä – Kikka (2004)
Mogadishu Avenue – Pirre Turakainen (2006)
Punahilkka – Sari (2007)
Kotikatu – valvoja (2008)
Salatut elämät – asianajaja Tuiranen (2008)
Makrochóri

| Makrochóri Μακροχώρι |
| --- | --- |
 Makrochóri
 Koordinaatit: 40°33′4″N, 22°14′58″E 
Valtio:  Kreikka
Hajautetun hallinnon alue:  Makedonia jaTraakia
Alue:  Keski-Makedonia
Alueyksikkö:  Imathía
Kunta:  Véroia
Hallinto:  
 – Asutustyyppi:  kaupunki
 – Kallikrates-koodi:  0801020101
Väkiluku (2011):  5 189
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Makrochóri (kreik. Μακροχώρι; myös transl. Makrohóri) on Kreikan kaupunki, joka kuuluu hallinnollisesti Véroian kuntaan, Imathían alueyksikköön ja Keski-Makedonian alueeseen. Se muodostaa oman kaupunkiyhdyskuntansa (Δημοτική Κοινότητα Μακροχωρίου, Dimotikí Koinótita Makrochoríou). Kaupungin väkiluku on 5 189 (vuonna 2011).
Makrochórin pieni kaupunki, suomeksi ”Pitkä kylä”, sijaitsee noin viisi kilometriä koilliseen Véroian kaupungista. Aiemmin kaupunki kuului Apóstolos Pávloksen kuntaan ja vuodesta 2011 lähtien Véroian kunnan Apóstolos Pávloksen kunnallisyksikköön. Se oli lakkautetun Apóstolos Pávloksen kunnan kuntakeskus.
Ansionlahti

| Ansionlahti |
| --- | --- |
Valtiot:  Suomi
Maakunnat:  Pirkanmaa
Kunnat:  Orivesi
Koordinaatit:  61°39′47″N, 24°26′00″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Venehjoen valuma-alue (35.74)
Laskujoki:  oja Oriselkään 
Järvinumero:  35.741.1.007
Mittaustietoja
Pinnankorkeus:  84,4 m  
Rantaviiva:  0,717 km  
Pinta-ala:  2,066 ha  
Saaria:  ei saaria 
 fiAnsionlahti 
Ansionlahti  on Pirkanmaalla Orivedellä Lyytikkälän kylässä sijaitseva lampi.
Maantietoa

Lammen pinta-ala on 2,1 hehtaaria ja se on 300 metriä pitkä ja 100 metriä leveä. Se on joka suunnalta peltomaiden ympäröimä ja ympäristön maat viettävät lampeen päin. Kaakossa kohoaa Papinvuori, jonka sivulla Niemenmäki jää lammen eteläpuolelle. Lammella ei ole kartan mukaan saaria ja se on autio. Sen rantaviivan pituus on 700 metriä ja sen rannat ovat avointa peltomaata. Lammelle ei johda tietä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Venehjoen valuma-alueella (35.74), jonka Oriselän alueeseen (35.741) se kuuluu. Lammen vedenpinnan korkeus on 84,4 metriä mpy, mikä 0,2 metriä ylempänä kuin Oriselkä, jonne lampi laskee. Laskuoja on suoraksi kaivettu 400 metriä pitkä pelto-oja. Lampeen laskee parikilometrinen pelto-oja, joka saa alkunsa Hietastenvuoren eteläpuolelta.